Na temelju odredbe članka 127. stavka 13. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18 i 98/19), odredbe članka 57. Statuta te odredbi članaka 38. do 42. Zakona o ustanovama („Narodne novine“ broj 76/93, 29/97, 47/99, 35/08 i 127/19), postupajući po uputi Ministarstva znanosti i obrazovanja od 19. ožujka 2020., Školski odbor na sjednici održanoj dana donosi

**ODLUKU**

**O OBUSTAVI POSTUPKA IMENOVANJA RAVNATELJA/ICE**

**I.**

Obustavlja se postupak imenovanja ravnatelja/ice i neće se donijeti Odluka o imenovanju ravnatelja/ice temeljem natječaja za imenovanje ravnatelja/ice od dana 28. veljače 2020. godine objavljenoga u Narodnim novinama br. 22/20.

**II.**

Ova Odluka stupa na snagu danom donošenja.

**O b r a z l o ž e n j e**

Školski odbor na sjednici održanoj dana 13. veljače 2020. godine donio je Odluku o raspisivanju natječaja za imenovanje ravnatelja/ice .

Natječaj za imenovanje ravnatelja/ice objavljen je u Narodnim novinama broj 22/20 od 28. veljače 2020. godine i mrežnim stranicama Škole.

Dana 20. ožujka 2020. zaprimljena je uputa Ministarstva znanosti i obrazovanja naslovljena kao „Provedba postupka imenovanja ravnatelja i zapošljavanje drugih radnika u školskim ustanovama tijekom obustave izvođenja nastave“, kojom „Škole koje bi u vremenu dok traje obustava izvođenja nastave trebale provesti postupak imenovanja ravnatelja (predstavljanje kandidata, provođenje glasanja na školskim tijelima i dr.) obustavljaju postupak“.

Postupajući po uputi Ministarstva znanosti i obrazovanja, Školski odbor SŠ fra Andrije Kačića Miošića, Makarska na sjednici održanoj dana 23. ožujka 2020. godine odlučio je kao u izreci ove Odluke.

Predsjednik Školskog odbora:

Matko Španje